**Ministru kabineta noteikumu projekta** **“Grozījums Ministru kabineta 2012.gada 14.augusta noteikumos Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums””**

**sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība**  |
| 1. |  Pamatojums | Noteikumu projekts sagatavots saskaņā ar likuma „Par Latvijas Republikas dalību Kioto protokola elastīgajos mehānismos” 10.panta trešās daļas 1. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar pašreiz spēkā esošo Ministru kabineta 2012.gada 14.augusta noteikumu Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums” (turpmāk – MK noteikumi Nr.559) 7.punktu konkursa pirmās kārtas ietvaros apstiprinātā projekta aktivitātes īsteno līdz 2013.gada 30.aprīlim. Konkursa otrās kārtas ietvaros apstiprinātā projekta aktivitātes īsteno līdz 2013.gada 31.oktobrim. Konkursa trešās kārtas ietvaros apstiprinātā projekta aktivitātes īsteno līdz 2014.gada 30.jūnijam. Savukārt konkursa turpmāko kārtu ietvaros apstiprināto projektu aktivitāšu īstenošanas laiku atbildīgā iestāde nosaka, ievietojot sludinājumu oficiālajā izdevumā “Latvijas Vēstnesis”, atbildīgās iestādes tīmekļa vietnē ([www.varam.gov.lv](http://www.varam.gov.lv)) un Vides investīciju fonda tīmekļa vietnē ([www.lvif.gov.lv](http://www.lvif.gov.lv)). 2014.gada 1.jūlijā izsludinātās konkursa piektās kārtas ietvaros apstiprināto projektu aktivitāšu īstenošanas termiņš saskaņā ar sludinājumu ir 2015.gada 30.aprīlis).Pašreiz spēkā esošā MK noteikumu Nr.559 tiesiskā regulējuma ietvaros Vides aizsardzības un reģionālās attīstības ministrija kā Klimata pārmaiņu finanšu instrumenta (turpmāk – KPFI) atbildīgā iestāde ir saskārusies ar šādām problēmām:1. Veicot MK noteikumu Nr.559 rīkotā atklātā konkursa ietvaros apstiprināto projektu īstenošanas uzraudzību, atbildīgā iestāde un SIA “Vides investīciju fonds” ir secinājuši, ka šo noteikumu ietvaros organizētajos atklātos konkursos nav iespējams nodrošināt plānotā KPFI finansējuma apguvi.
2. Pašreiz spēkā esošie MK noteikumi Nr.559 neparedz atbildīgai iestādei tiesības novirzīt finansējuma atlikumu citu atklātu konkursu finansēšanai KPFI ietvaros.

Veicot konkursa kārtu ietvaros apstiprināto projektu īstenošanas uzraudzību, atbildīgā iestāde un SIA “Vides investīciju fonds” ir secinājuši, ka nav iespējama MK noteikumos Nr.559 ietvaros organizētā atklāta konkursa „Kompleksi risinājumi siltumnīcefekta gāzu emisiju samazināšanai” ietvaros apgūt visu paredzēto finansējumu, ņemot vērā, ka šo noteikumu ietvaros projektu aktivitāšu īstenošanas termiņš ir **2015.gada 30.aprīlis**. Papildus tam ir jānodrošina finansējuma pārskaitīšana (izmaksāšana) atbilstoši starptautiskajos līgumos par noteiktā daudzuma vienību pārdošanu noteiktajiem termiņiem (tuvākais tajos noteiktais finansējuma izmaksāšanas termiņš ir **30.06.2015**).Vides aizsardzības un reģionālās attīstības ministrija piedāvā risinājumu KPFI atklāta konkursa „Kompleksi risinājumi siltumnīcefekta gāzu emisiju samazināšanai” finansējuma atlikumu novirzīt citiem KPFI projekta konkursiem, piemēram, „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” *(Ministru kabineta 2011.gada 24.maija noteikumi Nr.408 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums”*), tādējādi nodrošinot atbildīgās iestādes rīcības brīvību KPFI projektu konkursu finansējuma atlikuma izlietošanā un paplašinot iespējas apgūt KPFI finansējumu. Ņemot vērā pašvaldību izrādīto interesi, īstenot projektus pašvaldību publisko teritoriju infrastruktūrā, kā arī to, ka šādu projektu īstenošanu var veikt ļoti īsos termiņos, VARAM uzskata, ka šis ir viens no risinājumiem efektīvākai KPFI finansējuma izmantošanai.Sagatavotais MK noteikumu projekts paredz izdarīt grozījumu MK noteikumos Nr.559, papildinot noteikumus ar jaunu 4.2 punktu un nosakot, ka šo noteikumu 4.2 punkta noteiktajā kārtībā KPFI finansējuma atlikumu atbildīgā iestāde var novirzīt citu KPFI atklāto konkursu ietvaros īstenojamo projektu finansēšanai.Vides aizsardzības un reģionālās attīstības ministrija paskaidro, ka MK noteikumu Nr.559 plānotie grozījumi paredz, ka Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” ietvaros neizlietotofinansējuma atlikumu atbildīgā iestāde var izmantot citu Klimata pārmaiņu finanšu instrumenta atklāto konkursu ietvaros īstenojamo projektu finansēšanai atbilstoši šo konkursu nolikumos ietvertajiem nosacījumiem. Vienlaikus pašreiz spēkā esošo Ministru kabineta 2011.gada 24.maija noteikumu Nr.408 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums” (turpmāk – MK noteikumi Nr.408) 4.1 punktā noteikts, ka šo noteikumu rīkoto konkursa ietvaros finansējuma atlikumu atbildīgā iestāde novirza „Kompleksi risinājumi siltumnīcefekta gāzu emisiju samazināšanai” ietvaros pieejamam finanšu instrumentam.Ievērojot to, ka Vides aizsardzības un reģionālās attīstības ministrija vienlaikus ir sagatavojusi grozījumus MK noteikumos Nr.408, lai cita starpā izslēgtu 4.1 apakšpunktu, tādējādi paverot iespējas rīkot jaunu Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” kārtu, grozījums MK noteikumos Nr.559 nepieciešams, lai MK noteikumu Nr.408 4.1 apakšpunkta izslēgšanas rezultātā nodrošinātu tiesisko noteiktību attiecībā uz ar šo normu iepriekš konkursam „Kompleksi risinājumi siltumnīcefekta gāzu emisiju samazināšanai” novirzīto finansējumu, proti, nosakot tā tālākas izmantošanas iespējas citu Klimata pārmaiņu finanšu instrumenta finansēto projektu atklātu konkursu īstenošanai. Tātad atbilstoši MK noteikumiem 559 vairs nebūs jaunu konkursa kārtu, ievērojot to, ka šādu kārtu īstenošana nav iespējama līdz 2015.gada 30.jūnijam, kad saskaņā ar starptautiskajos līgumos par noteiktā daudzuma vienību pārdošanu šās pārdošanas rezultātā iegūtajam KPFI finansējumam ir jābūt pārskaitītam finansējuma saņēmejiem (apgūtam projektu īstenošanas ietvaros).  |
| 3. | Projekta izstrādē iesaistītās institūcijas  | Vides aizsardzības un reģionālās attīstības ministrija |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Vides aizsardzības un reģionālās attīstības ministrija un valsts SIA „Vides investīciju fonds”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar |
| 3. | Cita informācija | Nav |

Anotācijas II, III, IV, V un VI sadaļa – projekts šīs jomas neskar.

Vides aizsardzības un reģionālās attīstības ministra vietā –

tieslietu ministrs Dz.Rasnačs

Vizē: Valsts sekretārs G.Puķītis

13.02.2015 11:40.

850

M.Gaile

67026423,madara.gaile@varam.gov.lv